**Ózdfalu Község Polgármestere**

**ELŐTERJESZTÉS**

**TÁRGY: helyi közművelődési feladatok ellátásáról SZÓLÓ ÖNKORMÁNYZATI RENDELET MEGALKOTÁSA**

Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 7. pontja alapján a helyi önkormányzat köteles biztosítani a kulturális szolgáltatást, többek között a kulturális örökség helyi védelmét, a helyi közművelődési tevékenység támogatását.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Törvény) 76. § (1) bekezdése szerint a települési önkormányzat kötelező feladata a helyi közművelődési tevékenység támogatása.

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet (továbbiakban: EMMI rendelet) 2018. július 17. napján lépett hatályba.

Az EMMI rendelet hatálya kiterjed

1. a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 77. § (2) bekezdésében meghatározott fenntartóra és működtetőre, valamint a közművelődési megállapodás keretében közművelődési alapszolgáltatást biztosító természetes vagy jogi személyre,
2. a közművelődési intézményre és a közösségi színtérre, függetlenül annak szervezeti formájától.

Az EMMI rendeletben foglaltaknak megfelelően az önkormányzati rendelet felülvizsgálata megtörtént.

A Képviselő-testület a fenti tárgykörben 11/2002( XII.12.) számon alkotott rendeletet, és mivel a jogszabályi környezet jelentősen megváltozott, a meglévő rendelet hatályon kívül helyezése és új rendelet megalkotása vált szükségessé.

Az új rendelet soron kívüli megalkotását a 2020.évi közművelődési érdekeltségnövelő pályázatnak való megfelelés teszi szükségessé.

Ózdfalu , 2020.május 11.

Nyaka Gyula sk.

polgármester

**Előzetes hatásvizsgálat, indoklás, véleményeztetés**

**Ózdfalu Község Önkormányzata Képviselő-testületének a helyi közművelődési feladatok ellátásról szóló 4 /2020. ( V.19. ) önkormányzati rendelet tervezethez**

**1. Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

**A tervezett jogszabály hatásai:**

**a)** társadalmi, gazdasági, költségvetési hatás:

- társadalmi hatása: rendelet megalkotásával a lakosság,a társadalmi és civil szervezetek számára elérhető közművelődési alapszolgáltatások szabályozásra kerülnek

- gazdasági hatása: nincs

- költségvetési hatása: nincs

**b)** környezeti és egészségi következmények: - nincsenek,

**c)** adminisztratív terheket befolyásoló hatások:

- a hivatalnak el kell látnia a rendelet végrehatásával kapcsolatos adminisztratív feladatokat.

**A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása kötelező,

- a rendelet elmaradásának következménye a jogszabály alkotás elmulasztása miatti törvényességi észrevétel és állami normatív támogatás elvonás lehet.

**A jogszabály alkalmazásához szükséges feltételek:**

- a személyi feltétel: rendelkezésre áll.

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

**2. Indoklás**

A helyi közművelődési feladatok ellátására vonatkozó rendelet megalkotásának célja, hogy Ózdfalu polgárainak érdekeit szem előtt tartva, a helyi társadalom művelődési értékeinek és kulturális szükségleteinek figyelembevételével , a helyi nemzetiségi önkormányzattal , a helyi társadalmi és civil szervezetekkel illetve a helyi polgárokkal egyeztetve, meghatározza az önkormányzat közművelődési feladatait, az ellátandó közművelődési alapszolgáltatások körét, valamint feladatellátásának formáját, módját és mértékét.

A rendeletnek nincs európai uniós joggal kapcsolatos összehangolási és egyeztetési vonatkozása.

**3. Véleményeztetés**

A rendelet tervezetet a jogalkotó a helyi roma nemzetiségi önkormányzattal, a helyi civil szervezettel és a lakossággal egyeztette.

Az előzetes hatásvizsgálat, indoklás közzétételét szükségesnek tartom.

Ózdfalu , 2020.év május hó 11. nap

jegyző